REPATRIASIE: ALGEMENE VRAE - Wêreldwyd
In reaksie op die verspreiding van die COVID-19-pandemie en president Cyril Ramaphosa se afkondiging van 'n ramptoestand, het reeds meer as 4 000 Suid-Afrikaners laat weet dat hulle gestrand geraak het en hulp benodig om na Suid-Afrika terug te keer. Die oorgrote meerderheid is gestrand as gevolg van die inperkings wat in baie lande aangekondig is en die byna algehele beëindiging van vlugte.
Vraag: Waarom lyk dit asof dit makliker is om burgers van sommige lande af te repatrieer as van ander?
Antwoord: Inperkings beteken dat lande geen lugdienste toelaat om na of uit die land te vlieg, behalwe as spesiale toestemming vir repatriasie aan hulle verleen is nie. Dit duur baie lank om finale goedkeuring te verkry en heelwat onderhandelings moet in die proses deur ons missies in die buiteland plaasvind.
Vraag: Word Suid-Afrikaners wat gerepatrieer word getoets voordat hulle aan boord gaan?
Antwoord: Tydens die huidige Covid-19-inperkings word alle Suid-Afrikaners in die buiteland aan toetsing onderwerp voordat hulle aan boord van enige vlug mag gaan. Suid-Afrikaners wat simptomaties is, mag nie reis nie en sal onderworpe aan die gesondheidsvereistes van die gasheerland wees. Hierdie maatreëls is in ooreenstemming met die riglyne van die Wêreldgesondheidsorganisasie (WGO).
Vraag: Wie betaal vir die repatriasie en die kwarantyn?
Antwoord: Daar word van alle Suid-Afrikaners wat gerepatrieer word verwag om 'n tarief waarop ooreengekom is, te betaal. Betalings word gedoen voordat 'n sitplek toegeken word. Ingevolge die huidige regulasies, moet elke passasier ook vir 'n minimum van 14 dae in kwarantyn bly op 'n terrein wat deur die staat aangewys word.
Vraag: Wat behels die proses wanneer Suid-Afrikaners in Suid-Afrika aanland?
Antwoord: Toetsing word gewoonlik aan boord deur Port Health gedoen voordat die vliegtuig verlaat word. Sodra die immigrasie-owerhede toestem, word passasiers vir die kwarantynperiode van 14 dae na die vasgestelde plek van verblyf begelei.
Vraag: Kan Suid-Afrikaners deur die landsgrensposte na Suid-Afrika terugkeer?
Antwoord: Suid-Afrikaners het al en sal weer toegelaat word om tydens die ramptoestand vanaf buurlande deur landsgrensposte na die land terug te keer in ooreenstemming met die goedgekeurde regulasies van die departement van binnelandse sake om te verseker dat hulle wel Suid-Afrikaners is.
Vraag: Behalwe vir diegene wat vanaf Ethiopië, Ghana, Namibië, Nigerië en Angola gerepatrieer is, was daar enige ander repatriasievlugte uit ander Afrika-lande?
Antwoord: Baie Suid-Afrikaners het ook deur landsgrensposte teruggekeer.
Bron: Die departement van internasionale betrekkinge en samewerking (DIRCO)
+27 12 351 1754
+27 12 351 1756
← Maroela Media: Nuushooftrekke van die week AFRIFORUM SOEK DRINGENDE HOFBEVEL TEEN HAGLIKE COVID-19-KAMP →